
Către,

BIROUL PERMANENT AL

 CAMEREI DEPUTAŢILOR


Vă înaintăm, alăturat, raportul asupra Proiectului de Lege privind aprobarea Ordonanţei Guvernului nr.12/2016 pentru modificarea şi completarea Legii nr.184/2001 privind organizarea şi exercitarea profesiei de arhitect, trimis comisiei pentru examinare pe fond, cu adresa nr. PLx 144/2016 din 11 aprilie 2016.
VICEPREŞEDINTE,

ION CĂLIN
Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ ŞI 
AMENAJAREA TERITORIULUI 
	Bucureşti,
	01.03.2017

	Nr.
	4c-6/172


R A P O R T    

asupra proiectului de Lege privind aprobarea Ordonanţei Guvernului nr.12/2016 pentru modificarea şi completarea Legii nr.184/2001 privind organizarea şi exercitarea profesiei de arhitect

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată, prin adresa nr. PLx 144/2016 din 11 aprilie 2016, cu dezbaterea pe fond, a proiectului de Lege privind aprobarea Ordonanţei Guvernului nr.12/2016 pentru modificarea şi completarea Legii nr.184/2001 privind organizarea şi exercitarea profesiei de arhitect, înregistrat cu nr.4c-6/172/12.04.2016.

Senatul a adoptat proiectul de lege în ședința din data de 4 aprilie 2016.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.
La întocmirea prezentului raport Comisia a avut în vedere:

- avizul favorabil al Consiliului Legislativ (nr.78/27.01.2016)
- avizul favorabil Comisiei juridice, de disciplină și imunități (nr.4c-11/507/19.04.2016)

- avizul favorabil al Comisiei pentru egalitatea de șanse pentru femei și bărbați (nr.4c-17/872/20.04.2016)



- avizul favorabil al Comisiei pentru muncă și protecție socială (nr.4c-7/439/21.04.2016)

- aviz favorabil
al Comisiei
pentru învățământ, știință, tineret și sport (nr.4c-9/99/11.05.2016)

- avizul favorabil cu observații al Comisiei pentru afaceri europene (nr.4c-19/451/26.04.2016)

- punctul de vedere favorabil al Guvernului (nr.640/MRP/ 14.02.2017) prin care se susține proiectul de lege în forma adoptată de Senat.

Proiectul de lege are ca obiect de reglementare modificarea şi completarea Legii nr.184/2001, urmărindu-se completarea transpunerii parţiale în legislaţia internă privind profesia de arhitect, a Directivei 2005/36/CE, modificată prin Directiva 2013/55/UE a Parlamentului European şi a Consiliului din 20 noiembrie 2013 de modificare a Directivei 2005/36/CE privind recunoaşterea calificărilor profesionale şi a Regulamentului (UE) nr.1024/2012 privind cooperarea administrativă prin intermediul Sistemului de informare al pieţei interne („Regulamentul IMF”).
Directiva 2005/36/CE stabilește normele conform cărora un stat membru care condiționează accesul la o profesie reglementată sau exercitarea acesteia, pe teritoriul său, de posesia anumitor calificări profesionale recunoaște, pentru accesul la această profesie și exercitarea acesteia, calificările profesionale obținute în unul sau mai multe dintre celelalte state membre și care permit titularului respectivelor calificări să exercite aceeași profesie în respectivul sau respectivele state membre.

Potrivit prevederilor art.61 din Regulamentul Camerei Deputaţilor, republicat, comisia a examinat proiectul de lege în şedinţa din 28 februarie 2017.

La lucrările comisiei au fost prezenţi 24 deputaţi, din totalul de 25 membri ai comisiei.

La dezbaterile care au avut loc au participat, în conformitate cu prevederile art.55 din Regulamentul Camerei Deputaţilor, republicat, doamna Sirma Caraman  - secretar de stat  și domnul Ciprian Lucian Roșca - secretar de stat în cadrul Ministerului Dezvoltării Regionale, Administrației Publice și Fondurilor Europene, doamna Adriana Iordache - consilier juridic și doamna Diana Stan - consilier juridic în cadrul Ordinului Arhitecților din România.
În urma examinării proiectului de lege și a opiniilor exprimate de către membrii Comisiei, s-a hotărât cu unanimitate de voturi, adoptarea proiectului de Lege privind aprobarea Ordonanţei Guvernului nr.12/2016 pentru modificarea şi completarea Legii nr.184/2001 privind organizarea şi exercitarea profesiei de arhitect în forma adoptată de Senat.

În raport cu obiectul şi conţinutul reglementării, proiectul de lege face parte din categoria legilor ordinare.
	VICEPREŞEDINTE,
	SECRETAR,

	ION CĂLIN
	SIMONA BUCURA OPRESCU


  Șef serviciu, Sofia Chelaru

Consilier, Roxana Feraru

